
E L Ő T E R J E S Z T É S

Sülysáp Város Önkormányzata Képviselő-testületének

2016. március 23-án tartandó munkaterv szerinti ülésére

3. napirendhez

Tárgy: Szennyvízszippantási közszolgáltatás 2015. évi beszámolója
Tisztelt Képviselő-testület!

A vízgazdálkodásról 1995. évi LVII. törvény 44/H. § (1)-(2) bekezdése alapján a nem közművel összegyűjtött háztartási szennyvíz begyűjtését végző közszolgáltató köteles a közszolgáltatói tevékenységéről évente részletes költségelszámolást készíteni, és azt a tárgyévet követő év március 31-ig a települési önkormányzatnak benyújtani.

A közszolgáltatás kereteibe nem tartozó más szolgáltatás költségeit, elszámolását és díját szigorúan el kell különíteni, és e költségeket a közszolgáltatás díjából nem lehet finanszírozni.
A közszolgáltatást végző TÁVÜSZ Kft. benyújtotta 2015. évről szóló beszámolóját, aminek kérem szíves megtárgyalását és elfogadását.
…/2016. (III. 23.) ÖKT határozati javaslat

Sülysáp Város Önkormányzat Képviselő-testülete a vízgazdálkodásról szóló 1995. évi LVII. törvény 44/H. § (1) bekezdése alapján a nem közművel összegyűjtött háztartási szennyvíz begyűjtését végző TÁVÜSZ Kft. (2241 Sülysáp, Szent István tér 1.) 2015. évi közszolgáltatói tevékenységéről benyújtott részletes költségelszámolást elfogadja.
Határidő: azonnal
Felelős: polgármester
Sülysáp, 2016. március 17.


Horinka László s.k.

